Market Timing P.M. – บล.กสิกรไทย
SET แกว่งตัวระหว่าง 1579-1583 และปิดที่ระดับ 1582.41 จุ …
19 มิ.ย. 2560

SET แกว่งตัวระหว่าง 1579-1583 และปิดที่ระดับ 1582.41 จุด เพิ่มขึ้น 5.83 จุด หรือ +0.37% ด้วยมูลค่าซื้อขายช่วงเช้า 1.71 หมื่นล้านบาท
บ่ายนี้ อาจเห็น SET แกว่งตัวขึ้นภายในกรอบระหว่างแนวรองรับที่ 1580 และแนวต้านที่ 1590 เนื่องจาก สัญญาณของ ADX ในภาพระดับรายวันยังคงอยู่โซนต่ำ อีกทั้งด้านสัญญาณของ RSI ของภาพระดับชั่วโมง อยู่ในโซนสูง เข้าใกล้เขตซื้อมาก อย่างไรก็ตามแนวโน้มหลักของ SET กลับมาให้น้ำหนักเชิงบวก หลังจากที่ได้ดีดตัวข้ามผ่าน 1580 ซึ่งน่าใช้เป็นจังหวะเข้าเสี่ยงซื้อเก็งกำไร โดยมีเป้าหมายการขายทำกำไรบริเวณ 1600 และใช้การถดถอยหลุด 1570 เป็น stop loss ของรอบนี้
หุ้นน่าสนใจ: S หลังจากที่ราคาได้อ่อนตัวลงมาทำจุดต่ำระยะสั้นบริเวณ 4.5 ก็ได้ยกตัวขึ้นข้ามผ่านแนวเส้นกด พร้อมด้วย vol. ที่เพิ่มสูงขึ้น ด้านสัญญาณของ MACD ยกตัวขึ้นเหนือ signal line สะท้อนโอกาสที่ราคาจะสามารถยกตัวขึ้นข้ามผ่านยอดสูงระยะสั้นบริเวณ 4.84 เพื่อสร้างสัญญาณเชิงบวกขึ้น แนะซื้อเก็งกำไร โดยมีเป้าหมายการทำกำไรที่บริเวณ 4.96 และ 5.15 ขณะที่ใช้การถดถอยหลุด 4.58 เป็น stop loss
 